Keita Baldé

Keita Baldé Diao (lindur më 8 mars 1995), njohur zakonisht si Keita, është një futbollist profesionist senegalez i cili luan si sulmues për klubin italian Internazionale, në huazim nga Monaco, dhe kombëtaren senegaleze.

Karriera me klube
Vitet e hershme
Lindur në Arbúcies, Girona, Katalonjë nga prindër senegalezë, Keita kaloi përmes akademisë së Barcelonës. Në vitin 2010, Keita udhëtoi me skuadrën e të rinjëve të Barcelonës për një turnament në Katar, ku ai bëri një xhest humori duke vendosur një kub akulli në krevatin e një prej shokëve të tij të skuadrës.

Si ndëshim, Barcelona e dërgoi në huazim 15 vjeçarin te klubi satelit UE Cornellà, pavarësisht se Keita kishte prespektivë për të luajtur me skuadrën e parë. Huazimi te Cornellà do të thoshte se kishte të drejtat të blinte shërbimet e tij. Pas një sezoni ku ai shënoi 47 gola për skuadrën e të rinjëve, Keita hodhi poshtë rikthimin te Barcelona, duke tërhequr interesin e Real Madridit dhe Manchester Unitedit.

Lazio
Në verën e vitit 2011, ai u ble nga klubi italian i Serie A Lazio për shumën e 300,000 €, ku 10% e kësaj shume shkoi te UE Cornellà.Esclusiva - Keita, la nuova promessa della Lazio. L?agente: ?C?era l?offerta del Real Madrid, ma?? Keita nuk ishte në gjëndje për të luajtur ndeshje zyrtare me skuadrën e të rinjëve, pasi ai duhej të priste për të marrë shtetësinë spanjolle dhe pasaportën EU që të regjistrohej te klubi italian. Megjithatë, ai impresionoi gjatë kohës që po luante në kompedicionin e të rinjëve të Torneo Karol Wojtyla, ku ai shënoi gjashtë gola në vetëm katër ndeshje.

Ai e shpenzoi sezonin 2012–13 duke luajtur me Primaverën e Lazios (skuadra e të rinjëve) dhe u stërvit edhe me skuadrën e parë. Ai u zgjodh nga trajneri Vladimir Petković të ulej në disa ndeshje si rezervë gjatë pjesës së dytë të sezonit por nuk bëri dot debutimin e tij.

Ai u ngjit në skuadrën e parë në sezonin e ardhshëm dhe debutoi në ligë në fitoren 3–0 kundër Chievos në Stadio Olimpico më 15 shtator 2013, duke zëvëndësuar në minutat e fundit italianin Luis Pedro Cavanda. Pesë ditë më vonë, Keita bëri debutimin e tij në Ligën e Evropës, duke nisur si titullar në fitoren 1–0 në shtëpi kundër Legia Warsaw. Ai asistoi golin e vetëm të ndeshjes që u shënua nga Hernanes. Më 10 nëntor 2013, ai shënoi golin e parë me skuadrën e parë në barazimin 1–1 kundër Parmës.Parma-Lazio 1-1, non basta Keita show e gol: pareggia Lucarelli

Monaco
Më 29 gusht 2017, Keita firmosi një kontratë pesë-vjeçare me klubin francez Monaco për 30 milion €. Atij iu dha fanella me numrin 14 që u la bosh nga Tiémoué Bakayoko, i cili kaloi te Çelsi një muaj më parë.

Internazionale
Më 13 gusht 2018, Keita u transferua te Interi në formë huazimi për 6 milion € dhe me mundësi blerje për 30 milion € në fund të sezonit.

Karriera ndërkombëtare
Në maj 2018, Keita u emërua në ekipin e 23 lojtarëve të Senegalit për Kupën e Botës 2018.

Jeta personale
Vëllai i tij i vogël Ibourahima Baldé është gjithashtu futbollist profesionist.

 Referime 

 Lidhje të jashtme 
Profili te Soccerway


Kategoria:Lindje 1995
Kategoria:Njerëz që jetojnë
Kategoria:Futbollistë spanjollë
Kategoria:Futbollistë senegalezë
Kategoria:Futbollistë në kombëtaren senegaleze
Kategoria:Futbollistë në S.S. Lazio
Kategoria:Futbollistë në AS Monaco FC
Kategoria:Futbollistë në F.C. Internazionale Milano
Kategoria:Futbollistë në Serie A
Kategoria:Futbollistë në Ligue 1
Kategoria:Futbollistë në 2018 FIFA Kupën e Botës